projecte-aina/catalan_government_crawling huggingface dataset:
És el procediment mitjançant el qual el ciutadà o ciutadana que ha realitzat i ha superat la formació conduent a l'obtenció de certificats de professionalitat mitjançant les vies legalment establertes, pot sol·licitar l'expedició d'aquests certificats de professionalitat o l'acreditació parcial acumulable.
El certificat de professionalitat és un document oficial que acredita a qui l'obté que és competent professionalment per a desenvolupar una activitat laboral d'acord amb les exigències de la producció i l'ocupació.
És a dir, que té els coneixements i habilitats per desenvolupar-la, de forma correcta i d'acord amb les exigències del mercat.
Un certificat de professionalitat acredita les competències professionals d'una persona, independentment de si aquestes s'han obtingut a través de l'experiència professional o de la formació, tant formal com no formal.
Les entitats que vulgueu impartir accions de formació professional per l'ocupació autoritzades pel Servei Públic d'Ocupació de Catalunya (SOC) heu d'estar inscrites i/o acreditades, prèviament, al Registre d'entitats de formació del SOC, en alguna de les especialitats formatives incloses al Catàleg d'especialitats formatives
La inscripció/acreditació al Registre d'entitats de formació significa el reconeixement de tenir la capacitat, pel que fa a instal·lacions, equipaments, materials, suports didàctics i equip humà, per impartir accions de formació professional per a l'ocupació dintre de l'àmbit de gestió del SOC.
A empreses i entitats de formació ja siguin de titularitat pública o privada, que vulguin impartir formació professional per a l'ocupació.
El Servei Públic d'Ocupació de Catalunya (SOC), en el marc del conveni de col·laboració amb la Universitat Autònoma de Barcelona (UAB) per a l'impuls de les pràctiques no laborals dirigides a persones graduades de la UAB i en el marc del Reial Decret 1453/2011, de 31 de octubre, brinda a les empreses la possibilitat d'oferir pràctiques no laborals a persones titulades de nivell de grau que estiguin en situació d'atur, registrades a les oficines de Treball, que tinguin entre 18 i 25 anys en la data d'inici de les pràctiques o bé l'edat que s'estableix per a les persones beneficiàries de Garantia Juvenil, en el supòsit que la persona jove estigui inscrita en el Fitxer Nacional del Sistema de Garantia Juvenil, i que no tinguin experiència professional prèvia -o bé de durada inferior a 3 mesos- associada a la seva formació.
L'objectiu de la mesura és dotar les persones joves, titulades universitàries de la UAB, de l'experiència laboral per tal d'assolir la seva inserció laboral.
A la Universitat Autònoma de Barcelona.
El Servei Públic d'Ocupació de Catalunya (SOC) va posar en marxa l'any 2012 un servei adreçat a les empreses per tal que puguin oferir pràctiques no laborals a persones joves en situació d'atur, que estiguin registrades a les oficines de Treball, tinguin entre 18 i 25 anys o d'entre 18 i 30 anys en el supòsit que la persona jove estigui inscrita en el Fitxer Nacional del Sistema de Garantia Juvenil, i disposin d'un nivell determinat de formació, però sense experiència professional prèvia –o bé de durada inferior a 3 mesos– associada a aquesta formació.
L'objectiu de la mesura és dotar les persones joves amb qualificació d'experiència laboral per tal d'assolir la seva inserció laboral.
A empreses i/o grups empresarials del mercat ordinari de treball amb centres de treball a Catalunya.
El SOC té previst, durant l'exercici 2018 programar accions de formació professional per a l'ocupació en modalitat de teleformació, amb l'objectiu de facilitar a la ciutadania l'adquisició de les competències professionals requerides en el mercat de treball.
Per això, resulta necessari disposar d'entitats acreditades per impartir en aquesta modalitat aquelles especialitats que el SOC ha determinat com a prioritàries per a les noves convocatòries de formació.
Mitjançant aquest programa pilot s'acreditarà a les entitats en aquells certificats de professionalitat pels quals, la impartició en la modalitat de teleformació, sigui un valor afegit.
El Programa pilot d'acreditació d'entitats de formació en la modalitat de teleformació consta de tres fases:
a) Fase de sol·licitud per participar a la convocatòria del Programa pilot.
b) Fase de sol·licitud d'acreditació al registre d'entitats de formació del SOC.
c) Fase d'acreditació de l'entitat en la modalitat de teleformació.
El termini de presentació de sol·licituds per aquesta convocatòria serà del 25 d'abril al 16 de maig de 2018, ambdues dates incloses.
Si la sol·licitud no reuneix els requisits establerts en aquesta resolució, es requerirà a la persona sol·licitant perquè, en un termini de 10 dies hàbils, esmeni el defecte o adjunti els documents preceptius, amb indicació que, si no ho fa, es considera que desisteix de la seva sol·licitud, amb resolució prèvia, d'acord amb el que disposa l'article 68 de la Llei 39/2015, d'1 d'octubre.
A les entitats de formació acreditades en el corresponent Registre d'entitats de formació professional per a l'ocupació, amb establiment operatiu a Catalunya, o que tinguin un conveni o acord amb alguna entitat acreditada pel SOC per impartir especialitats conduents a certificats de professionalitat en modalitat presencial descrites a l'annex II de la Resolució.
Les entitats, públiques o privades que vulguin operar com a entitats formadores per al personal aplicador de tatuatges, micropigmentacions i pírcings han de sol·licitar, abans d'iniciar l'activitat, l'homologació de l'activitat formativa al Departament de Salut.
L'homologació de les activitats formatives suposa, a instància de l'organisme o entitat organitzadora, la inscripció dels centres organitzadors de cursos de formació per a aplicadors de tatuatges, micropigmentacions i pírcings en el "Registre de les persones formades preceptivament per treballar com a professionals aplicadors de tatuatges, micropigmentacions i pírcings, per fer manteniment d'instal·lacions susceptibles de contaminar per legionel·la o per treballar amb aparells de bronzejat" adscrit al Departament de Salut.
A qualsevol entitat ubicada a Catalunya que vulgui operar com a entitat formadora per al personal aplicador de tatuatges, micropigmentacions i pírcings.
Aquestes entitats estan obligades a relacionar-se a través de mitjans electrònics amb les administracions públiques per fer qualsevol tràmit d'un procediment administratiu segons l'article 14.2 de la Llei 39/2015, d'1 d'octubre (BOE núm. 236, de 2 d'octubre de 2015) i l' Ordre PDA/20/2019, de 14 de febrer (DOGC núm. 7814, de 20 de febrer).
Procés d'habilitació excepcional i provisional per a personal auxiliar d'atenció a persones en situació de dependència amb experiència laboral abans del 31 de desembre de 2017.
El termini per sol·licitar l'habilitació, ja sigui excepcional o provisional, és del 13 de desembre de 2019 al 12 de desembre de 2020.
A partir d'aquesta darrera data, per treballar com a auxiliar d'atenció a la dependència serà imprescindible disposar de la qualificació professional, ja sigui mitjançant formació, titulació, certificació o habilitació.
Les funcions d'aplicador o aplicadora de les pràctiques de tatuatge, micropigmentació i pírcing només poden ser exercides per les persones que puguin acreditar, abans d'iniciar l'activitat, que reuneixen els requisits de formació corresponents.
La formació es pot adquirir en un centre de formació homologada pel Departament de Salut o es pot convalidar una activitat de formació ja realitzada, sempre que els continguts formatius siguin de característiques i durada equivalents als dels cursos homologats.
La Direcció General de Professionals de la Salut pot convalidar, a l'efecte de l'exercici de les pràctiques de tatuatge, micropigmentació i pírcing, aquests cursos de formació autoritzats en altres comunitats autònomes del territori espanyol, sempre que els continguts d'aquests siguin equiparables.
Les persones que disposin de determinades titulacions reglades o puguin acreditar determinades competències poden exercir l'activitat sense haver de realitzar la formació específica ni haver de tramitar la convalidació.
La convalidació de les activitats formatives suposa, a instància de l'organisme o entitat organitzadora, la inscripció del personal aplicador habilitat per a l'exercici de les pràctiques de tatuatge, micropigmentació i pírcing en el "Registre de les persones formades preceptivament per treballar com a professionals aplicadors de tatuatges, micropigmentacions i pírcings, per fer manteniment d'instal·lacions susceptibles de contaminar per legionel·la o per treballar amb aparells de bronzejat" adscrit al Departament de Salut.
A les persones que vulguin realitzar pràctiques de tatuatge, micropigmentació i pírcing a Catalunya i que hagin realitzat cursos de formació autoritzats en altres comunitats autònomes del territori espanyol.
Aquestes persones estan obligades a relacionar-se a través de mitjans electrònics amb les administracions públiques per fer qualsevol tràmit d'un procediment administratiu segons l'article 14.2 de la Llei 39/2015, d'1 d'octubre (BOE núm. 236, de 2 d'octubre de 2015) i l' Ordre PDA/20/2019, de 14 de febrer (DOGC núm. 7814, de 20 de febrer).
Ajuts i beques en matèria de formació d'oferta adreçades a persones treballadores desocupades i a empreses on es realitzin pràctiques professionals no laborals, previstes en les bases reguladores de cadascuna de les accions de formació.
El termini de presentació de sol·licituds és des de la data d'inici de l'acció formativa o pràctica professional fins a la seva finalització, inclòs el període de pràctiques.
El termini de presentació de sol·licituds per a la convocatòria 2020 és del 13 de desembre de 2019 al 27 de novembre de 2020, ambdós inclosos.
Aquest tràmit està habilitat per a que us puguin ajudar des d'una oficina d'atenció presencial de les que es relacionen a l'apartat de tramitació de la sol·licitud, on la persona que us atengui pot fer la tramitació en el vostre nom, amb el vostre consentiment.
A les persones treballadores desocupades no perceptores de prestacions ni subsidis d'atur que assisteixen a accions de formació professional per a l'ocupació.
L'objectiu del programa és, a través d'un procés personalitzat d'acompanyament i suport, treballar les potencialitats de la persona amb la realització d'actuacions de tutorització, d'orientació, de coneixement i d'exploració de quins són els interessos i motivacions de les persones participants, de l'àmbit laboral, de formació i d'inserció, ajustades a les necessitats de cada persona.
Els itineraris de les persones participants en els Programes Integrals es desenvolupen en tres fases diferenciades:
Les actuacions que es poden desenvolupar en les diferents fases de l'itinerari són:
Termini de presentació de sol·licituds: del dia 29 de desembre al 20 de gener de 2017, ambdós inclosos.
a) A entitats de titularitat pública o privada sense ànim de lucre, amb experiència contrastada i demostrable en l'execució de projectes adreçats al col·lectiu a qui s'adreci la convocatòria i que contemplin un caràcter transversal i integral d'actuacions adreçades als objectius de l'Ordre TSF/318/2016, de 22 de novembre, i que siguin un referent en l'àmbit territorial en el qual incidirà el projecte.
Les diferents àrees temàtiques que incideixen sobre les persones (educació, joventut, promoció econòmica, serveis socials, etc) hauran de col·laborar i coordinar-se entre elles per presentar un projecte en comú.
c) A organitzacions sindicals i patronals amb una experiència mínima de 3 anys demostrable en la gestió de projectes adreçats al col·lectiu a qui s'adreci la convocatòria, que s'haurà de justificar en el moment de fer la sol·licitud.
d) A les agrupacions sense personalitat jurídica, que es constitueixin per les entitats indicades als apartats a), b) i c), juntament amb una o vàries de les següents entitats:
Aquest fet s'haurà de fer constar expressament a la sol·licitud, en la qual s'hauran d'indicar els compromisos d'execució que assumeix cadascun dels membres de l'agrupació, així com l'import de la subvenció a sol·licitar de cadascun d'ells, que tindran igualment la condició de beneficiari.
S'haurà de nomenar un representant o apoderat únic de l'agrupació, amb poders suficients per complir amb les obligacions que, com a beneficiari, corresponen a l'agrupació.
Aquesta representació només podrà recaure en alguna de les entitats indicades als apartats a), b) i c).
Si es presenta una agrupació d'entitats, totes les entitats tindran la condició de beneficiàries i estaran subjectes als drets i deures com a tals.
Només una d'elles exercirà d'entitat perceptora i les altres tindran només la categoria de beneficiaries a efectes d'aquesta Ordre.
L'entitat perceptora exercirà el paper de representant de l'agrupació durant tota la vida de la subvenció enfront de l'administració, i serà la que rebrà els pagaments i distribuirà a la resta d'entitats la part corresponent, alhora que coordinarà les diferents intervencions de les diferents entitats agrupades.
L'agrupació no podrà dissoldre's fins que no hagi finalitzat el termini de prescripció establert als articles 39 i 65 de la Llei 38/2003, de 17 de novembre, general de subvencions.
Els terminis per aportar documentació, presentar recurs o desistir de la sol·licitud són diferents per a cada acció:
La convocatòria FOAP 2018 es tramita amb caràcter d'urgència per tant, tots els terminis previstos es redueixen a la meitat, llevat el de presentació de sol·licituds i recursos.
Per tant, disposeu de 5 dies naturals per accedir a les notificacions electròniques i de 5 dies hàbils per respondre als requeriments.
El termini per a la presentació de recurs d'alçada és d'un mes, a comptar des de l'endemà de la publicació de la resolució, segons el que estableix l'article 121 de la Llei 39/2015, d'1 d'octubre del Procediment Administratiu Comú de les Administracions Públiques.
- D'acord amb l'article 15.2 de la Llei 19/2014, del 29 de desembre, de transparència, accés a la informació pública i bon govern, si l'import atorgat supera els 10.000 euros, s'ha d'aportar el document "Declaració responsable sobre retribucions ( G146NIA-207 ) mitjançant el formulari d'Aportació de documentació.
- Certificat d'inici, d'acord amb el model normalitzat ( G146NFO-375 )
Si sou una entitat privada, heu de presentar la sol·licitud telemàtica mitjançant el formulari que trobeu en aquest mateix apartat.
Si sou Administració Pública d'àmbit local, o entitat adscrita o vinculada, heu de presentar la sol·licitud telemàtica mitjançant la plataforma EACAT.
Aquest tràmit es pot realitzar un cop s'ha presentat la sol·licitud de subvenció.
Aquest tràmit està habilitat per poder respondre requeriments, enviar les propostes de les accions formatives i fer arribar qualsevol altre document que es generi durant la fase d'execució del projecte.
En cas d'administracions públiques, l'aportació de la documentació es tramita mitjançant la plataforma EACAT.
En cas d'entitats sense ànim de lucre, l'aportació de documentació es tramita mitjançant aquest mateix apartat del web Tràmits gencat.
En cas d'administracions públiques, la resposta a l'aportació de la documentació està disponible a l'espai "Els meus tràmits" de la plataforma EACAT.
En cas d'entitats sense ànim de lucre, podreu veure l'estat dels vostres tràmits a "La meva carpeta" dins de Tràmits gencat.
Els requisits d'acreditació/inscripció per a la formació en modalitat presencial són els establerts a l'article 19 i 23 de l'Ordre TMS/369/2019, de 28 de març i els de la modalitat teleformació, a l'article 21 de l'esmentada Ordre.
L'ampliació o reducció de centres presencials associats a la modalitat de teleformació, en els casos d'entitats inscrites o acreditades en teleformació a qualsevol comunitat autònoma amb conveni amb centres presencials inscrits o acreditats a Catalunya, es sol·licita al Servei Públic d'Ocupació de Catalunya.
Si sou una entitat privada, heu de presentar la sol·licitud telemàtica mitjançant el formulari de sol·licitud que trobeu en aquest mateix apartat.
Si sou Administració Pública d'àmbit local, o entitat adscrita o vinculada, heu de presentar la sol·licitud telemàtica mitjançant la plataforma EACAT on trobareu la informació necessària per realitzar el tràmit.
Les modificacions reducció de centres en modalitat de teleformació, es gestionen via Comunicació al SEPE i no comporten resolucions.
Les ampliacions de centres presencials associats a la modalitat de teleformació les resoldrà la persona titular de l'Oficina de Certificació Professional.
El termini màxim per emetre la resolució corresponent a l'ampliació de centres i notificar-la serà de 6 mesos, a comptar des de la data de presentació de la sol·licitud.
Transcorregut aquest termini, si no s'ha dictat i notificat resolució expressa, la sol·licitud s'entendrà estimada.
Podeu accedir al contingut a través del servei e-NOTUM o a través del portal EACAT en el cas d'entitats públiques.
En el cas de la resolució relativa a l'ampliació de centres presencials en modalitat de teleformació, podreu interposar recurs d'alçada davant la Sub-direcció de Polítiques Actives d'Ocupació del Servei Públic d'Ocupació de Catalunya, en el termini d'un mes, a comptar des de l'endemà de la notificació de la resolució, segons el que estableix l'article 121 de la Llei 39/2015, d'1 d'octubre, del Procediment Administratiu Comú de les Administracions Públiques.
El procés de reconeixement d'una activitat de formació contínua serà previ a la seva realització.
El període de presentació de sol·licituds de reconeixement és del 10 de setembre al 10 de novembre de 2020.
Cal presentar telemàticament el formulari de sol·licitud, amb els annexos, degudament emplenat.
Les activitats de formació contínua objecte de la sol·licitud de reconeixement han de reunir les característiques següents:
La direcció de l'Institut nomenarà dues comissions, una de l'àmbit policial i l'altra de l'àmbit de la prevenció i extinció d'incendis i salvaments, per valorar el reconeixement o no de les activitats formatives presentades i emetre la proposta favorable o desfavorable al reconeixement de l'activitat.
Cal que us identifiqueu quan envieu el formulari amb IdCAT Mòbil o un certificat digital de persona física, persona jurídica i/o persona vinculada.
La direcció de l'Institut resoldrà la sol·licitud, a proposta de la comissió de valoració, en el termini de 3 mesos a partir de la data de finalització del termini de presentació de la sol·licitud de reconeixement o d'haver respost els requeriments que l'Institut hagi pogut fer quant a ampliació de la informació aportada o quant a la seva concreció.
La falta de resolució expressa en el termini indicat permet entendre desestimada la sol·licitud.
Contra les resolucions, expresses o presumptes, es podrà interposar recurs d'alçada davant el conseller o consellera competent en matèria de seguretat pública.
L'imprès de 'Sol·licitud de subscripció de conveni de col·laboració' i l'imprès o impresos de 'Perfil professional i programa de pràctiques' inclouran la informació que permetrà a l'Oficina de Treball fer una òptima preselecció de candidats, així com el programa de pràctiques que seguiran les persones seleccionades.
Aquest programa detallarà el contingut de les pràctiques, les accions de formació i tutories, i els sistemes d'avaluació per al correcte desenvolupament del programa.
L'empresa presentarà tants impresos de 'Perfil professional i programa de pràctiques' com a perfils diferents hagi indicat a l'imprès de 'Sol·licitud de subscripció de conveni de col·laboració'.
El centre de treball on es vulguin realitzar les pràctiques ha d'estar localitzat a Catalunya.
Requisits de les persones participants al programa de pràctiques
Destinataris de les pràctiques no laborals
Les pràctiques s'adrecen a persones en situació d'atur, registrades a les oficines de Treball, que tinguin entre 18 i 25 anys o d'entre 18 i 30 anys en el supòsit que la persona jove estigui inscrita en el Fitxer Nacional del Sistema de Garantia Juvenil, amb una determinada qualificació però amb menys de 3 mesos d'experiència laboral associada a aquesta qualificació.
Condicions de les pràctiques no laborals
L'empresa sol·licitarà al director o directora de l'Oficina de Treball la subscripció d'un conveni de col·laboració amb el Servei Públic d'Ocupació de Catalunya per tal que es puguin realitzar les pràctiques no laborals als seus centres de treball.
L'Oficina de Treball preseleccionarà els candidats entre aquelles persones que compleixin els requisits determinats per la normativa i el perfil sol·licitat per l'empresa.
L'Oficina de Treball facilitarà el model de conveni de col·laboració a l'empresa.
Aquesta subscriurà un acord amb cada persona jove seleccionada.
L'eficàcia del conveni de col·laboració restarà supeditada a la presentació a l'Oficina de Treball de tots els acords subscrits amb les persones joves.
L'Oficina de Treball portarà a terme totes les accions de control i seguiment necessàries per tal de verificar el correcte desenvolupament de les pràctiques no laborals.
Finalment, l'empresa, en col·laboració amb el SOC, emetrà un certificat per a la persona jove participant a les pràctiques no laborals on constaran totes les dades i accions relatives a aquestes.
Si les pràctiques no laborals que l'empresa vol oferir no es realitzen únicament a centres de treball ubicats a Catalunya, l'Administració competent a la qual s'ha de dirigir l'empresa és el Servei Públic d'Ocupació Estatal (SEPE).
Per tal d'obtenir més informació es poden consultar les preguntes més freqüents o bé contactar amb el personal tècnic de prospecció de l'Àrea de Serveis a l'Empresa del SOC, mitjançant el correu electrònic: [EMAIL].
La sol·licitud de subscripció del conveni de col·laboració s'ha de presentar a l'Oficina de Treball més propera al centre de treball on es realitzaran les pràctiques.